Hvað er sólmyrkvi?
Sólmyrkvi (solar eclipse) verður þegar tunglið gengur milli sólar og Jarðar og myrkvar sólina að hluta til eða í heild frá jörðu séð. Það gerist aðeins þegar sólin, tunglið og jörðin eru í beinni línu (kallað raðstaða eða okstaða). Sólmyrkvar geta því eingöngu orðið þegar tungl er nýtt. Við almyrkva hylur tunglið skífu sólar í heild sinni en við deildar- eða hringmyrkva er aðeins hluti sólar hulinn, að því er segir á stjörnufræðivefnum.
Sólmyrkvar geta verið þrenns konar: Almyrkvar, deildarmyrkvar og hringmyrkvar. Við almyrkva hylur tunglið sólina alla en við deildarmyrkva hylur tunglið sólina að hluta til. Við hringmyrkva fer tunglið allt fyrir sólina en er of langt í burtu frá jörðinni til að myrkva hana alveg. Frá Íslandi séð er sólmyrkvinn 20. mars 2015 mjög verulegur deildarmyrkvi.
Almyrkvar á sólu eru timabundin tilviljun frá náttúrunnar hendi. Frá jörðu séð eru tunglið og sólin ámóta stór á himninum (um hálf gráða). Ástæðan er sú að sólin er um 400 sinnum stærri en tunglið að þvermáli en um leið 400 sinnum lengra í burtu frá jörðinni en tunglið.
Sólmyrkvinn í dag er mesti myrkvi sem sést hefur frá Íslandi frá almyrkvanum 30. júní 1954. Síðan 1954 hefur tunglið mest náð að hylja 77% af sólinni (árin 1986, 1979 og 1971). Við hringmyrkvann 2003 huldi tunglið mest 94% sólar.
Sólmyrkvi (solar eclipse) verður þegar tunglið gengur milli sólar og Jarðar og myrkvar sólina að hluta til eða í heild frá jörðu séð.
Sólmyrkvar geta verið þrenns konar: Almyrkvar, deildarmyrkvar og hringmyrkvar.
Frá Íslandi séð er sólmyrkvinn 20. mars 2015 mjög verulegur deildarmyrkvi.
Sólmyrkvinn í dag er mesti myrkvi sem sést hefur frá Íslandi frá almyrkvanum 30. júní 1954.